Anexă

la Ordinul ministrului finanțelor

nr.154\_din 24.12.2024

„Anexă

la Ordinul ministrului finanţelor

nr.40 din 08.04.2016

REGULAMENT

privind administrarea Clasificaţiei bugetare

I. DISPOZIŢII GENERALE

1. Clasificaţia bugetară se constituie din registre, numite liste de coduri distincte pentru fiecare element al Clasificaţiei bugetare, aprobate conform anexei nr.l la Ordinul ministrului finanţelor nr. 208 din 24 decembrie 2015 „Privind Clasificaţia bugetară” - Clasificaţia organizaţională, Clasificaţia funcţională, Clasificaţia programelor: A. Programe şi subprograme şi B. Activităţi, Clasificaţia economică şi Clasificaţia surselor.
2. SUBIECŢII ŞI ATRIBUŢIILE ÎN DOMENIUL CLASIFICAŢIEI BUGETARE
3. Subiecţi ai raporturilor de administrare şi utilizare în domeniul Clasificaţiei bugetare sunt:
4. Posesor - Ministerul Finanţelor (MF);
5. Deţinător- I.P. ”Centrul de Tehnologii Informaționale în Finanțe”;
6. Registrator - Direcția generală politici și sinteză bugetară a Ministerului Finanţelor;

d) Destinatar - autorităţile publice şi instituţiile bugetare - beneficiare de alocaţii din buget, alte autorităţi şi organizaţii autorizate prin lege sau acorduri de a beneficia de date privind Clasificaţia bugetară.

1. Posesorul Clasificaţiei bugetare poate delega suplimentar sau schimba anumite competenţe între subiecţi prin modificarea prezentului regulament.
2. Atribuţiile Deţinătorului Clasificaţiei bugetare sînt:
3. menţinerea listelor de coduri electronice în sistemul informaţional de management financiar;
4. asigurarea protecţiei împotriva distrugerii accidentale sau neautorizate, de alte acţiuni ilegale;
5. asigurarea accesului destinatarilor la clasificaţiile respective;
6. furnizarea informaţiei din sistemul informaţional de management financiar despre Clasificaţia bugetară, conform normelor legale sau prin acord.
7. Atribuţiile Registratorului Clasificaţiei bugetare sunt:
8. elaborarea iniţială a listelor de coduri ale clasificaţiilor respective şi Normelor metodologice pentru aplicarea acestora, precum şi gestionarea modificărilor la acestea;
9. examinarea propunerilor de modificare a Clasificaţiei bugetare parvenite din partea destinatarilor, în baza adresărilor scrise ale direcțiilor din cadrul MF, conform competenţelor;
10. completarea, de comun cu direcțiile din cadrul MF conform competențelor, a Clasificaţiei bugetare inclusiv cu datele despre atributele specifice codurilor, relaţiile între listele de coduri, precum şi cu alte clasificatoare aplicate în sistemul informaţional de management financiar, termenul de valabilitate şi altă informaţie de rigoare;
11. coordonarea modificărilor şi completărilor la Clasificaţia economică cu Direcția Trezoreria de Stat în vederea integrării acestora cu planul de conturi şi completării în fişa respectivă a datelor privind ”Codul contului contabil”, ”Activ/Pasiv”, ”Contabilitatea de casă (C)” şi ”Contabilitatea de angajamente (A)”;
12. transmiterea Clasificaţiei bugetare iniţiale şi a modificărilor la aceasta către Deţinător pentru introducere în sistemul informaţional de management financiar;
13. elaborarea, aprobarea şi publicarea ordinelor privind modificarea şi completarea Clasificaţiei bugetare şi a Normelor metodologice privind aplicarea acesteia, conform normelor stabilite;
14. completarea Registrului ordinelor privind modificarea şi completarea clasificaţiei bugetare, conform anexei nr.l la prezentul regulament.

**II1. ADMINISTRATORII DE VENIT**

51. Administrator de venituri - autoritate/instituție bugetară care este împuternicită cu dreptul de colectare/restituire, evidență și control al încasărilor la bugetele componente ale bugetului public național și care poartă responsabilitate pentru corectitudinea calculării și încasării acestora.

52. Administratorii de venituri sunt stabiliți conform actelor normative în baza cărora se instituie colectarea veniturilor și altor încasări ale bugetului public național.

53. Lista și codurile administratorilor de venituri se prezintă în Anexa 51 la prezentul Regulament.

III.REGULILE DE ADMINISTRARE A CLASIFICAŢIEI BUGETARE

1. Clasificaţia bugetară în format electronic se menţine în sistemul informaţional de management financiar.
2. Clasificaţia bugetară se menţine în limba română şi în limba rusă.

8. Modificarea Clasificaţiei bugetare, pentru aplicare în cadrul elaborării bugetului pe anul următor, se efectuează în baza propunerilor subdiviziunilor MF, precum şi a propunerilor parvenite de la autorităţile publice centrale şi locale examinate după caz, de către direcțiile din cadrul MF - de regulă, până la demararea procesului de prezentare a propunerilor de buget.

9. Modificarea clasificației organizaționale la nivel local, se efectuează în baza propunerilor direcțiilor finanțe ale UAT, cu prezentarea documentelor care justifică introducerea modificărilor (demersul, copiile deciziilor consiliilor locale de modificare a structurii și subordonării organizaționale a UAT, fișele de modificare a clasificației organizaționale, alte documente confirmative) în adresa Direcției bugetelor locale din cadrul Direcției generală politici și sinteză bugetară, care în conlucrare după caz cu subdiviziunile MF, va transmite Deținătorului Clasificației bugetare fișele verificate de modificare a clasificației organizaționale.

10. Documentele care justifică introducerea modificărilor în Clasificaţia bugetară se păstrează la Registrator, în conformitate cu regulile de păstrare a documentelor.

1. MODUL DE ÎNREGISTRARE A DATELOR ÎN CLASIFICAŢIA BUGETARĂ

11. Înregistrarea datelor în Clasificaţia bugetară prevede înregistrarea iniţială şi operarea modificărilor şi completărilor ulterioare.

12. Înregistrarea iniţială a Clasificaţiei bugetare, precum şi modificarea şi completarea acesteia se efectuează în baza ordinului ministrului finanţelor/secretarului de stat (politici bugetare). Fiecărei poziţii din lista de coduri i se atribuie un cod unic, care nu se modifică pe parcursul întregii perioade de valabilitate a acestuia.

13. Introducerea în sistemul informaţional de management financiar a Clasificaţiei bugetare inițiale, precum modificările şi completările ulterioare, se produc nemijlocit de către Deţinător, în baza anexelor 2-8 la prezentul Regulament, semnate și transmise prin e-mail de Registrator către Deținător, însoțite de ordinele prin care au fost aprobate.

14. Oricare cod al Clasificaţiei bugetare comportă perioada de valabilitate determinată:

a) ”de la\_\_\_ pînă la\_\_\_\_ ”, sau b) nelimitat. Perioada de valabilitate se atribuie de către Registrator la momentul înregistrării.

15. La expirarea valabilităţii codului din Clasificaţia bugetară, acesta nu se exclude fizic din lista de coduri respectivă, nu se radiază, dar se blochează accesul la aplicare pentru tranzacții curente, începând cu data invalidării. Codurile invalidate se afișează în rapoartele bugetare istorice pentru perioada în care acestea au fost valide.

16. Invalidarea codurilor din Clasificația organizațională, de regulă, se procesează cu ultima zi a anului curent.

17. Codul poziţiei din lista de coduri, valabilitatea căruia a expirat, nu se utilizează pentru altă înregistrare.

V. ACCESUL ŞI UTILIZAREA CLASIFICAŢIEI BUGETARE

18. Clasificaţia bugetară se face publică în conformitate cu normele juridice în vigoare.

19. Deţinătorul Clasificaţiei bugetare asigură accesul utilizatorilor sistemului informaţional de management financiar la Clasificaţia bugetară.

20. Punerea la dispoziţia terţilor a Clasificaţiei bugetare se efectuează în modul stabilit de actele normative şi în acorduri.